summary: پنجاب میں شمسی توانائی اور کوڑے سے بجلی پیدا کرنے کی منصوبہ بندی مکمل کر لی ہے سینئر صوبائی وزیر
text: لاہور نیوز رپورٹر صوبائی حکومت نے پنجاب میں توانائی کے اضافی وسائل مہیا کرنے کی جامع پالیسی کے تحت شمسی توانائی اورکوڑا کرکٹ سے بجلی پیدا کرنے کی منصوبہ بندی کر لی ہے یہ بات سینئر وزیر راجہ ریاض احمد نے سرمایہ کاروں اور تاجروں کے ایک 10رکنی وفد کو حکومت کی توانائی پالیسی کے بارے میں بریفنگ کے دوران بتائی راجہ ریاض نے بتایا کہ حکومت صوبہ کے جنوبی اضلاع میں پائلٹ پراجیکٹ کے طور پرشمسی توانائی کے 2510 میگاواٹ طاقت کے پاورپلانٹ لگانے کی منصوبہ بندی کر رہی ہے ان سولر تھرمل پاور پلانٹ کی بجلی اردگرد کی ابادی کو مہیا کی جا سکتی ہےراجہ ریاض نے بتایا کہ حکومت نے لاہور میںپائلٹ پراجیکٹ کے طور پر کوڑا کرکٹ کے ذریعے 2510میگاواٹ طاقت کا حامل پاور پلانٹ لگانے کا فیصلہ کیا ہے اس طرح شہری کوڑا کرکٹ کو تلف کرنے کے ساتھ ساتھ مفت بجلی بھی حاصل ہو گی حکومتی تحقیقات کے مطابق سالڈویسٹ کے ذریعے بھی حاصل کیا جا سکتا ہے راجہ ریاض نے بتایا کہ کوئلہ کے ذخائر سے مالا مال چکوال خوشاب کے اضلاع میں 100300 میگا واٹ طاقت کا پاور پلانٹ لگانے کا منصوبہ بھی حکومت کے زیرغور ہے انہوں نے کہا کہ توانائی کے شعبوں میں نجی سرمایہ کاری کی خصوصی حوصلہ افزائی کی جا رہی ہے پنجاب میں کوٹ ادو پاور کمپنی 1638میگاواٹ کوہ نور انرجی 131میگاواٹ اے ای ایس لال پیر 362 میگاواٹ اے ای اے پاک جنریشن 365 میگاواٹ سودرن الیکٹرک پاور 135 میگاواٹ روش پاک پاور 450 میگاواٹ صبا پاور کمپنی 134میگاواٹ فوجی کبیر والا 157 میگاواٹ اور جاپان پاور 135 میگا واٹ بجلی پیدا کر رہے ہیں انہوں نے کہا کہ توانائی کی بڑھتی ہوئی ضروریات کو پورا کرنے کیلئے حکومت اس شعبہ میں نئی سرمایہ کاری کیلئے خصوصی مراعات دے رہی ہے